Коми Республикаса Юралысь Вячеслав Гайзер да Россиялöн ЦИК-са Веськöдлысьöс вежысь Леонид Ивлев участвуйтiсны Коми Республикаын бöрйысян комиссияяслöн уджлы 15 во тырöмлы сиöм кыпыд заседаниеын.

Республикаса Юралысьлöн видзöдлас серти, регионын бура лöсьöдöма бöрйысян комиссияяслысь уджсö. Географическöй да климатическöй сьöкыд условиеяс вылö видзöдтöг, бура могмöдöны гражданалысь бöрйысян правояссö. Кыпыд заседание вылын Коми Республикаса бöрйысян комиссияын медбур уджалысьяслы сетiсны республикалысь государственнöй наградаяс.

Коми Республикаса Юралысьлöн видзöдлас серти, регионын бура лöсьöдöма бöрйысян комиссияяслысь удж. Географическöй да климатическöй сьöкыд условиеяс вылö видзöдтöг, бура могмöдöны гражданалысь бöрйысян правояссö. Татшöм серпасыс артмö сы вöсна, мый мутасъясын ладмöдöма бöрйысян комиссияяслысь уджалан системасö да бöрйысьöмъяс котыртысьяс, бöрйысян уджын участвуйтысьяс пыр кыпöдöны уджсикас серти тöдöмлунъяссö.

Коми Республикаса бöрйысян комиссияын медбур уджалысьяслы сетiсны республикалысь государственнöй наградаяс.

Водзынджык удж серти аддзысьлöм дырйи Коми Республикаса Юралысь да Россиялöн ЦИК-са Веськöдлысьöс вежысь сёрнитiсны Россияын бöрйысьöмъяс нуöдан система сöвмöдöм йылысь. Торйöн нин, Леонид Ивлев висьталiс Вячеслав Гайзерлы, мый Коми Республикаса бöрйысян комиссия пырö медбуръяс лыдö. Сiдзжö сёрнитiсны сы йылысь, мый 2011 да 2012 воясын лоас кык федеральнöй кампания да странаын пыртасны электроннöй гöлöсуйтöм.